चूरामन अहीर

गोंड इतिहास में दाउवंशी ठाकुरों (यादववंशी क्षत्रियों) का नाम बार-बार आता है। मंडला, जबलपुर, होशंगाबाद, छिंदवाड़ा, सिवनी, बालाघाट, बेतूल व नागपुर के समस्त इलाके गोंड साम्राज्य के कब्जे में आ गए थे, जो कि पहले नागवंशियों, दाउवंशी राजाओं व कुछ अन्य राजपूतों के कब्जे में थे।

 महाराजा चूरामन देव 
चूरामन देव, गोंड दुर्ग के सेनापति थे जो बाद में मध्य भारत के वर्तमान जबलपुर जिले में केमोर के पास 22 गावों की रियासत के राजा बने। यह जागीर उनको गढ़ मंडला के राजा नरेन्द्र सा (A.D. 1617–1727) ने भेंट की थी। बाद में अपने राज्य को देवरी तक बढ़ाकर बहुत बड़े भूभाग पर राज्य किया।

राजा हमीर देव
गोंड साम्राज्य के नरेंद्र शाह के शासन काल में जबलपुर के कटंगी में एक सैनिक चौकी थी, जिसके सेनापति चूरामन देव की सैनिक उपलब्धियों के उपलक्ष में कमोर या क्य्मोरी के पास के 22 गाँव की सनद दी गयी थी, यहाँ पर चूरामन देव ने सन 1722 में अपने पुत्र राजा हमीरदेव को स्थापित किया। बाद में महाराजा चूरामन देव ने अपना प्रभुत्व देवरी (सागर जिला) तक बढ़ा लिया था जहाँ उन्होंने 1731 तक शासन किया। सन 1731 में नरेंद्र शाह और महाराजा चूरामनदेव का भीषण युद्ध हुआ जिसमें महाराजा चूरामन देव की पराजय हुई और देवरी का क्षेत्र महाराजा चूरामन देव के हांथ से चला गया।

कैमोरी में महाराजा चूरामन देव की बहुत सी पीढ़ियों ने  राज्य किया और 1947 तक तक कब्जा बरकरार रहा।

सन्दर्भ

श्रेणी:अहीर इतिहास
श्रेणी:अहीर (आभीर) राजवंश
श्रेणी:अहीर